ufal/npfl147 huggingface dataset:
# Global Prosperity Group
Global Prosperity Group (GPG) var et amerikansk pyramidespill som ble stiftet av Keith E. Anderson og David Struckman. Selskapet hadde suksess på slutten av 90-tallet og er et av de mest omfattende pyramidespill gjennom historien. Selskapet ble også kalt Institute of Global Prosperity Group, forkortet IGP.
I prinsipp gikk GPG ut på å selge videre det samme medlemskapet man selv hadde kjøpt og derved tjene penger på provisjon av salget. Markedsføringen var i hovedsak basert på telefonsalg der medlemmene leste opp ferdigskrevne tekster for å selge inn medlemskap. Et grunnleggende trekk ved GPG var at medlemmene ble instruert i hvordan inntekter kunne unndras beskatning. Metodene var ulovlige, og mange av medlemmene ble straffeforfulgt for skatteunndragelse.
GPG tiltrakk seg raskt myndighetenes interesse, og en rekke delstater utstedte pålegg om å stanse all virksomhet. I tillegg til å drive sin forretning som et pyramidespill var GPG heller ikke sertifisert for å tilby investeringer. Etter hvert som myndighetene sirklet inn den ulovlige virksomheten gjorde selskapets ledelse en rekke tiltak for å slippe unna. Seminarene ble gjennomført utenlands og selskapet skiftet også navn til Institute of Global Prosperity. Pyramiden kollapset endelig i 2002, men den gjenoppstod som nye varianter av konseptet under navn som Investors Alliance, Financial Legacy Alliance med flere. Det var også utbrytere som i 2001 grunnla pyramideselskapet Liberty League International, men her var skatteunndragelser byttet ut med kurs i personlig utvikling.
Da Anderson skjønte at myndighetene i USA ønsket å arrestere ham, flyktet han til Costa Rica. Han ble imidlertid pågrepet her i februar 2002 og utlevert til USA senere samme år og dømt til 20 års fengsel og en bot på 63 millioner dollar for å oppfordre til ulovlig skatteunndragelse. Wayne Anderson og Richard Marks fikk begge 15 års fengsel, mens Karolyn Grosnickle ble idømt 8 år.
David Struckman søkte tilflukt i Panama, men ble i 2006 også utlevert til USA. I 2008 ble han dømt til 70 måneders fengsel, og Daniel Andersen og Lorenzo Lamantia fikk samtidig også fengselsstraffer. Det fremkom da at GPG i perioden 1996 til 2002 klarte å omsette for 45 millioner dollar.
# Memphis Slim
Memphis Slim (født John Len Chatham, 3. september 1915 i Memphis, Tennessee, død 24. februar 1988 i Paris) var en amerikansk bluessanger, komponist og orkesterleder som gjorde over fem hundre innspillinger. Etter å ha vært musiker i Chicago fra slutten av 1930-tallet, ble han kjent i hjemlandet i 1947 med slageren «Everyday I have the blues», på norsk «Hver dag jeg har blues» i 1947. Internasjonalt ble han berømt etter jazzfestivalen i Newport i 1959. Han bosatte seg i Paris i 1961, og var på Moldejazz i 1967. Han mottok Ordre des Arts et des Lettres i 1986.
# Phitsanulok (provins)
Changwat Phitsanulok (norsk: provinsen Phitsanulok) er en provins i det det sentrale nordvestlige Thailand. Provinsen grenser mot følgende thailandske provinser fra nord mot sør (med klokken): Loei, Phetchabun, Phichit, Kamphaeng Phet, Sukhothai, og Uttaradit. 
Arealet er 10 815,8 km², og befolkningen (2000) anslås til 792 680 innbyggere. Provinshovedstad er byen Phitsanulok.
Dyrelivet består blant annet av de utrydningstruede artene tiger og asiatisk svartbjørn.

## Administrativ inndeling
Regionen består av hele 993 landsbyer (muban), som utgjør 93 underdistrikter (tambon) samlet i ni distrikter (amphoe):
| 1. (Mueang) Phitsanulok 2. Nakhon Thai 3. Chat Trakan 4. Bang Rakam 5. Bang Krathum 6. Phrom Phiram 7. Wat Bot 8. Wang Thong 9. Noen Maprang |
# Bergmannsgata
Bergmannsgata (også kalt «Storgata») er en gate i bergstaden Røros. Den starter i østenden av Peder Hiortgata og strekker seg nordøstover, parallelt med Kjerkgata. Den er om lag 200 meter lang, og gateløpet fortsetter som Mørkstugata der det krysser Rau-veta.
I Bergmannsgata ligger en rekke fredete bygninger:
- Rasmusgården (nr. 9)[1]
- Bekholdtgården (nr. 14)[2]
- Bergskrivergården (nr. 15)[3]
- Direktørgården (nr. 19)[4]
- Sangerhuset (nr. 21)[5]
- Proviantskrivergården (nr. 25)[6]
- Per Amundsagården (nr. 30)[7]


## Galleri
- Rasmusgården
- Bekholdtgården
- Bergskrivergården
- Direktørgården
- Sangerhuset
- Proviantskriverhuset
- Per Amundsagården
- «Storgaten Røros» (Harald Sohlberg, ca. 1900)
# Gravassåni
Gravassåni er ei elv i Sirdal kommune i Agder. Den er ei sideelv til Sira og har utspring fra Gravatn. Elva ble utbygd til kraftproduksjon i Sira-Kvina-utbyggingen, da Gravatn ble oppdemt og fallhøyden i elva utnyttes nå i Tjørhom kraftverk. Det uregulerte restfeltet er på 4,23 km², og elva er nå stort sett alltid tørrlagt.
# Joakim Skavern
Joakim Skavern (født 1990) er en norsk programleder, produsent og predikant.
Skavern har journalistbakgrunn fra NRK radio, og har også gjort både stand up og vært taler på kristne møter. Begge hans foreldre er forstandere i Pinsekirken i Elverum. Han har kritisert norske predikanter for å tale for lenge, og utfordrer kristne talere til å ikke tale lengre enn rundt 20 minutter, fordi det "sjeldent går utover dybden".
Han er programleder i nettserien Kort Fortalt - Livsmestring på NRK, en serie på 50 videoer om psykisk helse og livsmestring rettet mot ungdom, i lys av den nye læreplanen som ble lansert i 2019 hvor livsmestring er et av de tverrfaglige læringsmålene. Serien er den første satsingen fra NRK skole som også ligger på NRK TVs nettspiller og i forbindelse med den er Skavern blitt omtalt som følelsesekspert.
I 2019 var han publikumsoppvarmer for TV2s Håp i ei Gryte i Frelsesarmeens 3. korps på Grünerløkka.
# Arsen Dzjulfalakjan
Arsen Dzjulfalakjan (armensk: Արսեն Ջուլֆալակյան; født 8. mai 1987 i Leninakan i Armenske SSR, Sovjetunionen) er en armensk bryter som bryter gresk-romersk stil i 74-kilosklassen. Han representerte Armenia under Sommer-OL 2012 i London, etter å ha kvalifisert seg via kvalifiseringen for verden, og endte med å ta sølv.
# Skylapper
En skylapp er en type øyelapp som hindrer øyet fra å se hva som skjer i en viss retning, typisk på sidene og bakover, men av og til også fremover. Skylappene danner således en kunstig blindsone i synsfeltet. Skylapper brukes av og til på hester for å hindre at hesten ser noe fra siden som kan skremme den, og brukes også på noen skyteluer for solskjerming fra sidene, mot øyedominans eller for å hjelpe på konsentrasjonen. Skylappene og den tilhørende blindsonen følger da bevegelsen til hodet.
Skylapper brukes også metaforisk for å referere til personer med altfor smalt fokus, trangsyn, ensidighet eller manglende evnt til å se det større bildet.
# Bindjuzjnik i Korol
Bindjuzjnik i Korol (originaltittel: Биндюжник и Король) er en sovjetisk film fra 1989, regissert av Vladimir Alenikov.

## Handling
Historien finner sted i den legendariske Moldavanka, og forteller historien om den attraktive banditten Benya Krik.
Men Benya velger å forlate resten av familien sin, til fordel for den vakre Marusa.

## Skuespillere
- Armen Dzjigarkhanjan som Mendel Krik
- Zinoviy Gerdt som Arie Leib
- Raisa Nedashkovskaya som Nekhama
- Irina Rozanova som Maruska
- Maksim Leonidov som Benya Krik
- Andrey Urgant som Levka
- Tatyana Vasileva
- Roman Kartsev som Boyarsky
- Yevgeny Evstigneev som Nikifor
- Mariya Itkina.
# Sandøyfjorden (Sørøya)
Sandøyfjorden (nordsamisk: Sáttovuotna) er en fjord på nordsiden av Sørøya i Hammerfest kommune i Finnmark. Fjorden har innløp mellom Stålet i vest og Skarvnæringen i øst og strekker seg 15 kilometer sørover til Straumen i enden av fjorden.
Fjorden er oppkalt etter Sandøya som ligger midt i fjorden og her ligger det enkelte hus på østsiden av øya. På østsiden av fjorden, øst for Sandøya ligger gårdsbrukene Skarvfjord og Hønsby. Skarvfjord ligger ved innløpet til den lille fjordarmen Skarvfjorden. Vest for Sandøy ligger de dype vågene Ytre og Indre  Reppa. 
Den indre delen av Sandøyfjorden blir kalt Sandøybotn. Her finner en også flere småbruk. Koppardal ligger i en våg på vestsiden, og lengst inn i fjorden finner en Fiskenes, Oterurda, Mebotn og Storelv. Straumen er en smal våg som strekker seg helt inn til enden av fjorden. Her ligger også den lille fjordarmen Båtsfjorden. 
Fjorden er 165 meter på det dypeste, like nord for Sandøya.
# Bufonus
Bufonus er en slekt av biller som tilhører gruppen barkbiller (Scolytinae) i den artsrike familien snutebiller (Curculionidae).

## Utseende
Hypoborini er middelsstore, avlange, hårete, mørke barkbiller. 

## Utbredelse
Arten er utbredt i Afrika.

## Systematisk inndeling
- Vingede insekter
  - Orden biller (Coleoptera Linnaeus, 1758)
    - Underorden Polyphaga Emery, 1886
    - Gruppe Cucujiformia Lameere, 1938
      - Overfamilie snute- og barkbiller (Curculionoidea Latreille, 1802)
        - Familien snutebiller (Curculionidae Latreille, 1802)
          - Underfamilie barkbiller (Scolytinae Latreille, 1804)
            - Stamme Hypoborini Nüsslin, 1911
              - Slekten Bufonus Eggers, 1919[2]
                - Bufonus obscurus Eggers, 1919
# Javier Raya
Javier Raya (født 20. april 1991) er en spansk kunstløper. Han representerte landet sitt under Vinter-OL 2014 i Sotsji, der han ble nummer 25 i singel.
# Toten Håndballklubb
Toten Håndballklubb er en norsk overbygningsklubb for håndball på Lena i Østre Toten kommune. Klubbens hjemmebane er Totenhallen.
Klubbens kvinnelag rykket opp til eliteserien før sesongen 2008/2009. Laget samarbeidet tett med idrettsfag ved Lena videregående skole. Videre har klubben samarbeid med Ellingsrud IL i Oslo, og har til sesongen 2008 hentet tre juniorspillere fra Osloklubben som skal styrke stallen. I anledning at de rykket opp til postenligaen 2008, ble det laget en klubbsang. De hyret noen lokale musikere til å lage og spille inn sangen (Håndballbanen er vår) Den er skrevet av Bjørn Magnus Raddum og Morten Andreas Raddum, med inspirasjon av Tale Berntsen, Ida Jonson og Stian Nyland. Sangen ble spilt inn hos Jon Anders Narum ved Eastlake Studio på Eina. Noen av jentene fra juniorlaget var med på å kore.

## Kjente medlemmer
- Kjersti Grini
- Britt Goodwin
- Tonje Sagstuen
- Else Karin Bekkelund
- Lene Rantala
- Else-Marthe Sørlie Lybekk
# Parafili
Parafili er en biomedisinsk betegnelse for å beskrive seksuelle uttrykksformer eller preferanser som objekter, situasjoner eller individer som anses for å avvike fra det normale, det vil si seksualitet som ikke er vanlig hetero-, bi- eller homoseksuell, som for eksempel samleie og onani. 
Kjønnsorientering (homo-, bi- eller heteroseksualitet) og kjønnsidentitetsproblemer defineres ikke lenger som parafilier.[trenger referanse] Det er et spørsmål hva man egentlig skal regne for normalt og unormalt. Mye som tidligere ble sett på som unormalt av mange mennesker, er i dag noe flere i stor grad ser på som alternative former for seksuell adferd eller samliv. Det gjelder for eksempel homofili. Homoseksuell aktivitet anses derfor i mange samfunn ikke som en parafili. [trenger referanse]
Mange mennesker har en seksuell preferanse som de kun bruker i fantasien uten at dette er til sjenanse for andre. Andre setter sin seksuelle preferanse ut i livet og kan komme i konflikt med andre individer, grupper eller samfunnet som helhet. En lang rekke seksuelle uttrykksformer er harmløse, for eksempel det å onanere. Andre uttrykksformer kan være farlige, skadelige eller nedverdigende og også ulovlige og straffbare for utøveren og andre. Normalitetsbegrepet er avhengig av hva som regnes for sosialt akseptabelt og er i mange sammenhenger et moralsk spørsmål.
Parafili innebærer gjentatte, intense seksuelle tilskyndelser, fantasier og handlinger som inkluderer objekter som mange normalt ikke knytter til seksuelle aktiviteter eller situasjoner. Den avvikende seksualiteten kan i tillegg til lystfølelse og tenning ofte også medføre følelse av skam og skyldfølelse hos den det gjelder og forakt, avsky og fordømmelse fra omgivelsene.
Ikke alle parafilier karakteriseres som sykdom i dag. Parafilier kan være variere fra ulike tenningsmønstre som inngår i den vanlige menneskelige seksualitet til grunnleggende, følelsesmessige forstyrrelser i seksualiteten, hvor betegnelsen sykdom er korrekt.
Parafilier har siden slutten av 1800-tallet vært undersøkt og beskrevet av psykologer. Begrepet ble første gang brukt på 1920-tallet, men ble så gradvis erstattet av begrepet perversjon. I 1980 ble imidlertid betegnelsen parafili igjen tatt i bruk i faglig sammenheng, blant annet i den psykiatriske diagnoselisten DSM-IV.

## Fotnoter
1. ↑  fra gresk para «annerledes» og philia «kjærlighet, vennskap»[1]
# Louis Agassiz Fuertes
Louis Agassiz Fuertes (født 1874, død 1927) var en amerikansk ornitolog og illustratør.
Fuertes valgte å konsentrere seg om å male fugler som livsoppgave etter å ha møtt Elliott Coues i 1894 da han var på en tur til Washington, D.C. med koret på Cornell University. Han reiste til mange land på jakt etter fugler, deriblant Canada, Mexico, Jamaica og Etiopia. I 1899 fulgte han E. H. Harriman på hans berømte undersøkelse av Alaskas kystlinje. Han underviste i ornitologi på Cornell University fra 1923, og bibliotekene der har omfattende samlinger av hans kunst og personlige papirer. 

## Verker
Fuertes malte 16 fargeplater for Wilfred Hudson Osgoods bok Artist and Naturalist in Ethiopia, Garden City: Doubleday, Doran and Co., 1936. Denne boka forteller om Etioptiaekspedisjonen til Chicago Field Museum og avisa Daily News. Fuertes døde bare uker etter at han kom tilbake fra turen.
# Kald krig (TV-serie)
Kald krig er en norsk dokumentarserie om Norge under den kalde krigen som gikk på NRK1 i 2019. Serien følger en rekke mennesker som fikk sine liv formet av den kalde krigen. Tidsepoken fikk sterk innvirkning på enkeltmenneskers liv i Norge, både for folk som hadde nøkkelroller i sivilsamfunnet og forsvaret, for folk som opponerte politisk og for vanlige folk som måtte forholde seg til faren for krig og konflikt. Alle samfunnsborgere måtte lære seg å leve med trusselen om atomkrig. Den kalde krigen ble en del av hverdagslivet.
Serien ble produsert av NRK i Tromsø i 2018/2019, og ble sendt NRK-TV i 2019.

## Episoder
| #  | Tittel                                  | Vist første gang  | Episodelengde |
| -- | --------------------------------------- | ----------------- | ------------- |
| 1. | «1945-1961: Når kommer 3. verdenskrig?» | 24. november 2019 | 52 min        |
| 2. | «1962-1968: Spionasje for fred?»        | 1. desember 2019  | 52 min        |
| 3. | «1969-1979: Forhandling med fienden»    | 8. desember 2019  | 52 min        |
| 4. | «1980-1984: Er Norges frihet truet?»    | 12. desember 2019 | 52 min        |
| 5. | «1985-1990: Den kalde krigens slutt?»   | 22. desember 2019 | 52 min        |
# Mika Riipi
Mika Riipi (født 1975) er en finsk politiker for Centern. Han har vært medlem av Finlands riksdag siden 2024.
Riipi kommer fra Lappland og har erstattet Katri Kulmuni som riksdagsmedlem etter at Kulmuni ble valgt inn i Europaparlamentet.
# Øyvind Fjeldheim
Øyvind Fjeldheim (født 1969) er en norsk programskaper, journalist og tidligere programleder i TV 2.   
Øyvind Fjeldheim kommer fra Haugesund og er utdannet lærer med media som spesialfag.  
Han begynte i TV 2 i 2004 som researcher og reporter for aktualitets- og debattprogrammet Tabloid. Før det arbeidet han i seks år som reporter og programleder i TV Haugaland. Han har vært programleder for TV 2-programmer som Fredag, Sissel 20 år som artist, Avspark Lørdag, Pokerfjes, Eventyrlige Nordmenn, Sporløs og Sommertid. 
Fjeldheim startet i 2015 produksjonsselskapet West Avenue Creative sammen med Reinert (Ray Kay) Olsen.
# Animal Collective
Animal Collective er en avant garde-gruppe fra USA. Gruppen har gitt ut ni album, og er blitt kritikerfavoritter, særlig i indie-kretser.

## Diskografi

### Album
- Spirit They're Gone, Spirit They've Vanished (August 2000) – Animal
- Danse Manatee (Juli 2001) – Catsup Plate
- Hollinndagain (2002, 2006, konsertalbum) – St. Ives, Paw Tracks
- Campfire Songs (Mars 2003) – Catsup Plate
- Here Comes the Indian (17. juni 2003) – Paw Tracks
- Sung Tongs (3. mai 2004) – FatCat Records
- Feels (18. oktober 2005) – FatCat Records
- Strawberry Jam (10. september 2007) – Domino Records (US #72)
- Merriweather Post Pavilion (20. januar 2009) – Domino Records (US #13, UK #26, NOR #21)
- Centipede Hz (4. september 2012)
- Painting With (2016)
- Time Skiffs (2022)


### EP-er
- Prospect Hummer (24. mai 2005) – FatCat Records
- People (23. oktober 2006) – FatCat Records
- Water Curses (6. mai 2008) – Domino Records


### Kompilasjoner
- Spirit They're Gone, Spirit They've Vanished / Danse Manatee (6. oktober 2003) – FatCat


### Singler
- «Who Could Win a Rabbit» (19. juli 2004) – FatCat Records
- «Grass» (September 2005) – FatCat Records
- «The Purple Bottle» (4. juli 2006) – White label
- «Peacebone» (21. august 2007) – Domino Records
- «Fireworks» (5. november 2007) – Domino Records
- «My Girls» (23. mars 2009) – Domino Records


### Split-singler
- Wastered (med Black Dice) (2004) – Paw Tracks


### Solo- og relaterte utgivelser
Panda Bear:
- Panda Bear (1998, Soccer Star)
- Young Prayer (2004, Paw Tracks)
- «I'm Not/Comfy in Nautica» (singel) (2005, UUAR)
- «Bro's» (singel) (2006, Fat Cat Records)
- «Carrots» (singel) (2007, Paw Tracks) (split 12" med Excepter)
- Person Pitch (2007, Paw Tracks)
- «Take Pills» (singel) (2007, Paw Tracks)

Terrestrial Tones (Avey Tare og Eric Copeland fra Black Dice):
- Blasted (2005, Psych-o-Path records)
- Oboroed/Circus Lives (2005, UUAR)
- Dead Drunk (2006, Paw Tracks)

Avey Tare:
- Crumbling Land (2003, Fat Cat Records) (split 12" med David Grubbs)

Avey Tare & Kría Brekkan:
- Pullhair Rubeye (2007, Paw Tracks)
# Idrettsbladet
Idrettsbladet er navnet på minst en avis, eller tidsskrift utgitt i Oslo i første halvdel av 1900-tallet. Innholdet var preget av nyheter fra idrett i inn- og utland, samt presentasjon av idrettsprofiler. 
I 1933 innstiftet Idrettsbladet idrettsutmerkelsen Gullmedaljen. Allerede året etter, i 1934, overtok Morgenbladet utdelingen av medaljen, og endret navnet på utmerkelsen til Morgenbladets gullmedalje. Det er ukjent av hvilken grunn, men trolig gikk Idrettsbladet inn dette året. Utmerkelsen er siden ansett som en av Norges høyeste sportslige utmerkelser og heter i dag Aftenpostens gullmedalje.
Idrettsbladet er også navnet på et tidsskrift som utkom med 29 nummer i 1939. Om dette tidsskriftet utkom før og etter 1939 er ikke kjent.
Arbeiderpartipolitiker og stortingsrepresentant Sverre Georg Østhagen var en periode journalist i Idrettsbladet
I 1948 utkom Idrettsbladet med et eget olympianummer. 
  Dette er nok et annet tidsskrift, og navnet skal være Idrettsbladet «Innsats».
# Coelocorynus baleensis
Coelocorynus baleensis er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

## Levevis
Disse artene lever i fjellområder. Larvene utvikler seg inne i døde, mosekledte trestammer, både stående og liggende.

## Utbredelse
Arten er kjent fra Etiopia.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806
        - Underfamilien Trichiinae Fleming, 1821
          - Stammen Cryptodontini
            - Slekten Coelocorynus Kolbe, 1895
              - Coelocorynus baleensis Di Gennaro, 2009
# Branko Dolhar
Branko Dolhar (født 2. februar 1949 i Ljubljana) er en slovensk tidligere skihopper som konkurrerte internasjonalt for Jugoslavia i årene 1965-1979.
I junior-EM 1968 ble han nummer 13 i hopprennet i Prémanon. Han ble nummer 60 av 66 deltakere i normalbakken i senior-VM i Štrbské Pleso 1970. I OL i 1976 kom han på 42.-plass både i normalbakken i Seefeld og i storbakken i Innsbruck. Hans siste internasjonale mesterskap var VM i skiflyging i Vikersund i 1977, der han ble nummer 26.
Dolhar vant konkurransen Schwarzwälder Springertournee i 1974; konkurransen besto av renn i Schönwald og Hinterzarten. Han deltok i den tysk-østerrikske hoppuka i årene 1969-1971 og 1973-1977. Hans beste plassering i enkeltrenn i Hoppuka var 26.-plass i Bischofshofen 6. januar 1977.
Sammenlagtplasseringer i Hoppuka:
| År         | 1968/69 | 1969/70 | 1970/71 | 1973/74 | 1974/75 | 1975/76 | 1976/77 |
| Plassering | 47      | 54      | -       | 58      | 47      | 80      | 45      |

I senere år har Branko Dolhar vært generalsekretær i arrangementskomiteen for skiflyging i Planica. Fra 2000 til 2006 var han teknisk direktør i KOP, interesseforeningen for arrangørene av skiflygingsrenn.
# Sarai Linder
Sarai Linder (født 1999) er en tysk fotballspiller.

## Landslaget
Hun representerte Tyskland under Sommer-OL 2024 i Paris, hvor hun tok bronse.
# Zoltán Tagscherer
Zoltán Tagscherer (født 13. mai 1976 i Budapest) er en ungarsk langrennsløper og skiskytter.
Han debuterte i verdenscupen i skiskyting i 1997, og som skiskytter har han en 60.-plass fra debutsesongen som sitt beste resultat. I verdenscupen i langrenn debuterte han 26. oktober 2002, og hans beste individuelle plassering er en 30.-plass i 15 km fri teknikk fra 2007.
Tagscherer representerte Ungarn under Vinter-OL 2002, 2006 og 2010.

## Olympiske resultater
Salt Lake City 2002
- Individuell sprint, fristil: 39.-plass
- 30 km, klassisk: 66.-plass

Torino 2006
- Individuell sprint, fristil: 44.-plass
- 15 km, klassisk: 76.-plass

Vancouver 2010
- 15 km, fristil: 81.-plass
# Saint Lucia under VM i friidrett 1991
Saint Lucia deltok under VM i friidrett 1991 (utendørs) fra 23. august til 1. september 1991 i Tokyo i Japan.

## Resultater (ufullstendig)

### Menn
Bane- og landeveisøvelser
| Utøver     | Øvelse    | Forsøksheat | Forsøksheat | Kvartfinale      | Kvartfinale      | Semifinale       | Semifinale       | Finale           | Finale           |
| Utøver     | Øvelse    | Tid         | Plass       | Tid              | Plass            | Tid              | Plass            | Tid              | Plass            |
| ---------- | --------- | ----------- | ----------- | ---------------- | ---------------- | ---------------- | ---------------- | ---------------- | ---------------- |
| Rodney Cox | 100 meter | 10,62       | 44          | Gikk ikke videre | Gikk ikke videre | Gikk ikke videre | Gikk ikke videre | Gikk ikke videre | Gikk ikke videre |
# 3 (album)
3 er et musikkalbum av duoen Susanna and the Magical Orchestra utgitt i 2009 av Rune Grammofon (RCD 2090). Dette er duoens tredje plate.

## Sporliste
1. «Recall» Susanna Wallumrød
2. «Guiding Star» Susanna Wallumrød
3. «Game» Morten Qvenild
4. «Palpatine´s Dream» Morten Qvenild
5. «Another Day» Roy Harper
6. «Deer Eyed Lady» Morten Qvenild
7. «Lost» Susanna Wallumrød
8. «Subdivisions» Neil Peart/Alex Lifeson/Geddy Lee
9. «Come On» Morten Qvenild
10. «Someday» Susanna Wallumrød
# Hertug av Normandie
Hertug av Normadie var en tittel båret av herskeren av det de facto uavhengige hertugdømmet Normandie.
Før Rikard den gode i 996 formelt tok tittelen hertug, bar herskerne av Normandie tittelen «normannernes jarl» eller princeps Nortmannorum.
Normandie ble i 911 gitt til vikinghøvdingen Rollo av den franske kong Karl III. Selv om Normandie formelt var underlagt den franske kongen regjerte hertugen praktisk talt som en uavhengig monark.
I 1204 ble hertugdømmet vunnet av den franske kong Filip II, men de engelske kongene fortsatte å kreve tittelen frem til Paris-traktaten av 1259 hvor Henrik III ble tvunget til å frasi seg tittelen. De franske kongene ga alltid tittelen pair av Frankrike til hertugene, trolig for å markere at landet på den siden av «la Manche» (Den engelske kanal) skulle anses som fransk. På Kanaløyene er den britiske dronningen uformelt omtalt som «hertugen av Normandie», til tross for at hun er en kvinne. Kanaløyene er de siste gjenværende del av det tidligere hertugdømmet Normandie som har forblitt under styret til den britiske monarken.

## Liste over hertuger
- Rollo 911-927
- Vilhelm I Langsverd 927-942
- Rikard I 942-996
- Rikard II den gode, 996-1027
- Rikard III, 1027–1028
- Robert I, 1028–1035
- Vilhelm erobreren, både som Vilhelm II av Normandie og Vilhelm I av England 1035–1087
- Robert II 1087–1106
- Henrik I 1106–1135
- Stefan 1135–1144
- Geoffrey Plantagenet 1144–1150
- Henrik II 1150–1189
  - Henrik den unge konge, som junior-hertug 1170–1183[1]
- Rikard Coeur de Lion (Løvehjerte) 1189–1199
- Johan Sans-Terre (Uten land) 1199–1204
- Johan 1204–1216
- Henrik III 1216–1259, signerte Paris-traktaten av 1259, som anerkjente fransk kontroll på fastlandet.
# Gannan (Qiqihar)
Gannan (kinesisk: 甘南县; pinyin: Gānnán Xiàn) er et fylke i byprefekturet Qiqihar i provinsen Heilongjiang i Folkerepublikken Kina.
Befolkningen var på 369 810 innbyggere i 1999.

## Samferdsel
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.
# Automaboulisme et Autorité
Automaboulisme et Autorité er en fransk stumfilm fra 1899 regissert av Georges Méliès.
# Leandro Macedo
Leandro Macedo (født 18. mars 1968) er en brasiliansk tidligere triatlet.
Han representerte landet sitt under Sommer-OL 2000 i Sydney, der han ble nummer 13.
# Kailash
Kailash (sanskrit कैलास) er et indisk mannsnavn dannet av navnet på fjellet Kailasha i Himalaya. Kailas er en variant av navnet.

## Etymologi
Kailash er dannet av navnet på fjellet Kailasha i Himalaya som tenkes å være den hinduistiske guden Shivas paradis. Navnet kan muligens bety «krystall».

## Utbredelse
Tabellen nedenfor gir en detaljert oversikt over populariteten til mannsnavnet Kailash og varianter av dette i noen av de landene hvor statistikk er tilgjengelig.
| Land  | Navneform | Antall menn | Andel menn | Rangering menn | Antall guttebarn | Andel guttebarn | Rangering guttebarn |
| ----- | --------- | ----------- | ---------- | -------------- | ---------------- | --------------- | ------------------- |
| Nepal | Kailash   | 0           | 0          | 1000           | (2012)           | 0               | 25.                 |


## Kjente personer med navnet
Personene i listen er ordnet kronologisk etter fødselsår.
- Kailash Purryag (1947–2025), mauritisk president
- Kailash Satyarthi (f. 1954), indisk barnerettighetsaktivist og vinner av Nobels fredspris
- Kailash Kher (f. 1973), indisk popartist
- Kailash Puri, forfatter og sexolog
# Reit im Winkl
Reit im Winkl er en kommune og et vintersportssted i Landkreis Traunstein i regionen Oberbayern i delstaten Bayern i Tyskland. Det er ca. 2 600 innbyggere i Reit im Winkl (2008). Stedet har flere ganger vært vertsby for verdenscuprenn i langrenn og kombinert.
# Alexander Nübel
Alexander Nübel (født 1996) er en tysk fotballspiller som spiller for Stuttgart, på lån fra Bayern München.

## Meritter
Bayern München
- UEFA Super Cup (1): 2020
# Gregor VIII
Gregor VIII (Alberto di Morra) (ca. 1100–1187) var pave fra 21. oktober 1187 til sin død.
I 1172 deltok han som pavelig legat ved konsilet i Avranches, der Henrik II av England fikk absolusjon for mordet på Thomas Becket. 
Han døde av feber etter mindre enn to måneder som pave. Blant de embetshandlinger han rakk å utføre var en oppfordring til et nytt korstog, kjent som Tredje korstog (1187–1192).
# Talitriator cylindripes
Talitriator cylindripes er en art i slekten Talitriator innenfor tangloppefamilien av ordenen Senticaudata, som inngår i gruppen av amfipoder.
# Columbus Crew
Columbus Crew er et fotballag fra Columbus i Ohio som spiller i Major League Soccer (MLS). Klubben spiller på Columbus Crew Stadium, det første store stadioanlegget kun ment for fotball i USA. Fra 1996 til 1999 spilte de på Ohio Stadium.
Laget har tre større supportergrupper: Legion 04, V-Army og Fort Knox.

## Spillerstall
| Nr. |                           | Posisjon | Spiller          |
| --- | ------------------------- | -------- | ---------------- |
| 2   | USAs flagg                | MB       | Perry Kitchen    |
| 3   | USAs flagg                | F        | Josh Williams    |
| 4   | Ghanas flagg              | F        | Jonathan Mensah  |
| 5   | Australias flagg          | F        | Miloš Degenek    |
| 6   | USAs flagg                | MB       | Darlington Nagbe |
| 7   | Portugals flagg           | MB       | Pedro Santos     |
| 8   | Brasils flagg             | MB       | Artur            |
| 9   | Colombias flagg           | A        | Cucho Hernández  |
| 10  | Uruguays flagg            | A        | Diego Rossi      |
| 12  | Costa Ricas flagg         | MB       | Luis Díaz        |
| 13  | Trinidad og Tobagos flagg | A        | Kevin Molino     |
| 14  | Ghanas flagg              | MB       | Yaw Yeboah       |
| 16  | USAs flagg                | MB       | Isaiah Parente   |

| Nr. |                  | Posisjon | Spiller                 |
| --- | ---------------- | -------- | ----------------------- |
| 17  | USAs flagg       | F        | Marlon Hairston         |
| 18  | Danmarks flagg   | F        | Malte Amundsen          |
| 20  | Romanias flagg   | MB       | Alexandru Mățan         |
| 22  | Haitis flagg     | MB       | Derrick Etienne         |
| 23  | USAs flagg       | F        | Grant Lillard           |
| 24  | USAs flagg       | K        | Evan Bush               |
| 25  | Ghanas flagg     | F        | Harrison Afful          |
| 27  | Spanias flagg    | A        | Miguel Berry            |
| 28  | USAs flagg       | K        | Matt Lampson            |
| 30  | USAs flagg       | F        | Aboubacar Keita         |
| 99  | Englands flagg   | A        | Bradley Wright-Phillips |
|     | Frankrikes flagg | F        | Steven Moreira          |
|     | Frankrikes flagg | MB       | Dylan Chambost          |


### Utlånte spillere
| Nr. |  | Posisjon | Spiller |
| --- |  | -------- | ------- |


## Publikumsgjennomsnitt
- 1996: 18 950
- 1997: 15 043
- 1998: 12 275
- 1999: 17 696
- 2000: 15 451
- 2001: 17 551
- 2002: 17 429
- 2003: 16 250
- 2004: 16 872
- 2005: 17 651
- Tilsammen: 16 344
# Katy McLean
Katy McLean (født 19. desember 1985) er en britisk rugbyspiller.
Hun representerte Storbritannia under Sommer-OL 2016 i Rio de Janeiro, der hun endte på fjerdeplass med det britiske landslaget.
# Magnar Rygg
Magnar Rygg (født 21. september 1948 i Gloppen, død 2000) var en norsk lærer og forfatter, bosatt i Olderdalen i Troms.
Han ga ut diktsamlingene Vårt minutt (1973), og Berre vi hev oss heimatt (1976). Dessuten barneboka Måsen som ikkje vil døy (1982) sammen med illustratør Einar Aarø. I barneboka skildres, fra fuglenes synsvinkel, hvordan Fuglefjellet i Ålesund ble sprengt vekk. Han bidro også i antologien Ei heil vøa, nordnorsk samtidslitteratur i utvalg (1982).
Rygg arbeidet som lærer i Ålesund, Høyanger og Kåfjord. I Kåfjord var han også skolesjef.
# Bilder fra en utstilling
Bilder fra en utstilling (russisk: Картинки с выставки – Воспоминание о Викторе Гартмане, Kartinki s vystavki – Vospominaniye o Viktore Gartmane, «Bilder fra en utstilling – Til minne om Victor Hartmann») er en pianosuite av den russiske komponisten Modest Musorgskij. Verket ble skrevet i 1874 som en pianosuite i ti deler, som en illustrasjon til syv ulike bilder i utstillingen. Stykket er et tydelig eksempel på romantisk musikk.
Suiten er krevende å spille, og blir derfor ofte benyttet som demonstrasjonsstykke med virtuoser. Men stykket er også blitt kjent gjennom en rekke arrangementer for fullt orkester og annen bruk av verket.
Bilder fra en utstilling er inspirert av en kunstutstilling av vennen, maleren og arkitekten Viktor Hartmann, og tar lytteren med gjennom utstillingen, bilde for bilde, hvor i hvert fall syv av disse er identifisert. Dette illustreres blant annet gjennom de korte «promenadene» i verket, kortere mellomspill som tar lytteren fra rom til rom. 
Hartmann hadde dødd av aneurisme året før, bare 39 år gammel og dette dødsfallet gjorde et sterkt inntrykk på Musorgskij og andre i hans miljø. De tok derfor initiativ til å lage en utstilling med mer enn 400 av Hartmanns malerier på Det keiserlige kunstakademi i St. Petersburg i februar og mars 1874. Musorgskij bidro også med bilder han hadde i sin private eie og besøkte utstillingen. Dette gjorde ham så oppglødd at den umiddelbart skrev dette stykket i løpet av en periode på seks uker.
Det var ikke før i 1886, fem år etter Musorgskijs død, at verket ble publisert. Dette skjedde etter en lett omarbeiding av Musorgskijs nære venn Nikolaj Rimskij-Korsakov.
Senere ble stykket særlig kjent gjennom Maurice Ravels orkestrering fra 1922.
Den engelske progrockgruppa Emerson, Lake & Palmer ga ut sin egen versjon av verket i 1971, med elementer av jazz og progrock.

## Identifiserte bilder i stykket
Syv av bildene er identifiserte, men et av dem Tuileries har siden gått tapt. De øvrige er:
- Skisser til kostymer til balletten Trilby
(nr 5 i suiten)
- Jøde med pelslue
(nr. 6 i suiten)
- Fattige jøde, Sandomir
(nr. 6 i suiten)
- Katakombene i Paris
(nr 8 i suiten)
- En klokke med form som Baba Jagas hytte
(nr 9 i suiten)
- Plan for ny byport i Kyiv
(nr 10 i suiten)
# Pitch Perfect 3
Pitch Perfect 3 er en amerikansk musikalsk komediefilm fra 2017. Regissør var Trish Sie, og manus ble skrevet av Kay Cannon og Mike White.
Denne filmen var en oppfølger til Pitch Perfect 2 (fra 2015) og var den tredje og siste filmen i Pitch Perfect-trilogien.
Hovedrollene spilles av blant andre Anna Kendrick, Anna Camp, Rebel Wilson og Brittany Snow. Filmen ble publisert i USA den 22. desember 2017.

## Sammendrag
To år etter den siste konkurransen (fra Pitch Perfect 2) har alle venene endelig blitt uteksaminert fra Barden University, men de misliker alle jobbene de nå arbeider i. Og for å gjøre situasjonen verre, endte forholdet mellom Beca og Jesse mellom den andre og tredje filmen. Gjengen blir veldig begeistret når Emily, nåværende leder for Barden Bellas, ber dem opptre ved et arrangement. Men når de kommer dit, oppdager de at Emily bare inviterte dem for å se hvor bra de nye Bellas klarer seg.
Gjengen samles senere ved en bar i stor skuffelse, og uttrykker hvor mye de savner hverandre og deres tidligere liv. Aubrey overbeviser dem om å bli med på en turne. Emily tar over for Stacie, som er åtte måneder gravid. Gjengen reiser deretter til Spania, for å opptre. De møter også tre andre band, inkludert en ondskapsfull kvinnelige kvartett Evermoist. Bellas blir invitert til fest i DJ Khaled sin suite. Men "Fat Amy" blir invitert til en poker-turnering.
Beca utvikler snart et vennskap med DJ Khaleds musikk-produsent Theo. Men få øyeblikk senere blir det kaos på festen, når Aubrey ved et uhell antenner en brann. Fat Amy får også problemer med faren sin Fergus (en nådeløs internasjonal kriminell) som Amy ikke har snakket med på veldig lenge. Flere medlemmer av Bellas (foruten Beca og Amy) blir kidnappet, og tatt om bord på Fergus sin yacht - som et forsøk på å manipulere Amy.

## Skuespillere
- Anna Kendrick som Beca Mitchell. Tidligere leder av Barden Bellas.
- Rebel Wilson som Patricia "Fat Amy" Hobart. Tidligere medlem av Barden Bellas.
- Hailee Steinfeld som Emily Junk. Student ved Barden University, og nåværende leder for Barden Bellas.
- Brittany Snow som Chloe Beale. Tidligere med-leder for Barden Bellas.
- Anna Camp som Aubrey Posen. Tidliger leder for Barden Bellas før Beca.
- Hana Mae Lee som Lilly Onakuramara. Medlem av Barden Bellas
- Ester Dean som Cynthia Rose Adams. Medlem av Barden Bellas.
- Chrissie Fit som Florencia "Flo" Fuentes. En Barden Bellas alumna, opprinnelig fra Guatemala.
- Alexis Knapp som Stacie Conrad. Medlem av Barden Bellas, som ikke kan bli med på deres nye turne fordi hun er gravid.
- Kelley Jakle som Jessica Smith. Medlem av Barden Bellas.
- Shelley Regner som Ashley Jones. Medlem Barden Bellas
- John Michael Higgins som John Smith. En kommentator som produserte en dokumentar om The Bellas
- DJ Khaled i rollen som seg selv.
# Holmsve
Holmsve er et norsk danseband som ble etablert i 1997. Bandet spiller hovedsakelig egne låter med tekster på trøndersk dialekt. Debutalbumet Det e lov å ha drømma ble utgitt i september 1998 på bandets eget produksjonsselskap, Holmsve Production. Tittellåten «Det e lov å ha drømma» tilbrakte totalt 46 uker på listen til radioprogrammet Dansebandtoppen, og sangen kom også inn på dansebandlister utenlands.[trenger referanse] I april 2004 vant Holmsve Årets Dansebandmelodi 2004 i Storstuggu på Røros. Finalen ble sendt på NRK 1, og bandet vant med sangen «Linedancebølgen går». Sangen var inne på Norsktoppen i 13 uker, hvorav seks uker på førsteplass.[trenger referanse] Holmsve spilte også da NRKs radioprogram På dansefot feiret sitt 10-årsjubileum høsten 2004.

## Medlemmer
- Joar Petter Holmsve, vokalist og bandets grunnlegger, bosatt i Steinkjer, har tidligere spilt keyboard i Scandinavia
- Ronny Vaagen, keyboard/vokal, har tidligere spilt i blant andre Action, Jan Ronny's, Confusion, Horny Haugums, Yankee, Tabasco Band, Gladiolus storband og diverse revyorkester
- Harald Fjelldal, bass/vokal, bosatt på Snåsa, tidligere medlem i Scandix og Horny Haugums
- Lars Westerfjell, trommer/vokal, bosatt i Levanger, tidligere trommeslager i Malice, Hainnlaget og Air
- Tommy Roten, steelgitar, bosatt i Vanvikan, debuterte som steelgitarist i Dirty Boots


## Årets Dansebandmelodi
NRK P1 arrangerte i årene 1998-2005 (unntatt i 2000) konkurransen Årets Dansebandmelodi, der finalen ble TV-sendt. Holmsve var det eneste bandet som var representert ved samtlige konkurranser.[trenger referanse]
- 3.-plass i 1998 med «Det e lov å ha drømma»
- 3.-plass i 1999 med «Puerto Rico»
- 3.-plass i 2001 med «Du e så hærlig»
- 5.-plass i 2002 med «Har du løst, har du lov»
- 3.-plass i 2003 med «Stjerneskudd i natten»
- 1.-plass i 2004 med «Linedancebølgen går»
- 8.-plass i 2005 med «Klassefesten»


## Diskografi

### Album
- Det e lov å ha drømma (Holmsve Production 1998)
- En rød liten rose (Holmsve Production 2001)
- Linedancebølgen går (Tylden & Co. 2004)
- På en stein neddi fjæra (Morning Light Records 2007)
- Holmsve Beste (2008)
- Tidsmaskin (2009)
- Te krampa tar oss (Tylden & Co 2013)


### Samleplater der Holmsve deltar
- På Dansefot – Norges beste danseband '98
- NM 1999 for danseband 1999
- Årets Dansebandmelodi 2001
- Årets Dansebandmelodi 2002
- Dansebandfestivalen Seljord 2002
- Årets Dansebandmelodi 2003
- Årets Dansebandmelodi 2004
- Dansefestivalen i Sel 2004
- 10 år På Dansefot  (dobbel-CD)
- På dansefot 2
- Årets Dansebandmelodi 2005 (dobbel-CD)
- Dansebandfestivalen Seljord 2005
- Dansefestivalen i Sel 2005
- På dansefot 3
- Dansebandfestivalen Seljord 2006
- Dansefestivalen i Sel 2006
- Dansebølger 2007
- På dansefot 5
- På dansefot 6


## DVD-utgivelser
Holmsve deltar med sanger på tre av utgivelsene i DVD-serien Danseband Jukebox.
# Pleased to Meet You
Pleased to Meet You er et musikkalbum med Lars Fredriksen, utgitt i 1999. Dette er hans debutalbum som soloartist.

## Sporliste
1. «You»
2. «Pray»
3. «Whenever You Need (Somebody to Hold)»
4. «I Promised Myself»
5. «Sometimes We Cry»
6. «Motortown»
7. «All Out of Love»
8. «If Loving You is Wrong»
9. «First Love»
10. «Can't Fight This Feeling»
11. «All I Ever Wanted (Was You)»
# Monaco under VM i friidrett 2015
Monaco deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen besto av en utøver, Brice Etes. Han deltok i 800 meter for herrer, men klarte ikke å kvalifisere seg fra forsøksheatet. 

## Resultat

### Menn

#### Løpsøvelser
| Utøver     | Øvelse    | Heat     | Heat | Semifinale       | Semifinale       | Finale           | Finale           |
| Utøver     | Øvelse    | Resultat | Nr.  | Resultat         | Nr.              | Resultat         | Nr.              |
| ---------- | --------- | -------- | ---- | ---------------- | ---------------- | ---------------- | ---------------- |
| Brice Etes | 800 meter | 1.48:52  | 8    | Gikk ikke videre | Gikk ikke videre | Gikk ikke videre | Gikk ikke videre |
# Takløk
Takløk (Sempervivum tectorum) er en flerårig, eviggrønn plante i bergknappfamilien. 

## Beskrivelse
Takløken er en bladrosett hvor hvert enkelt blad er sukkulent, med et elliptisk til omvendt eggformet utseende med en skarp spiss. Oversiden er vokskledt og grågrønn, mens undersiden er grårød. Kanten er bekledt med fine hår. Hver av bladrosettene er 3-8 cm i diameter, hele planten kan være opptil 20 cm bred. Planten sprer seg ved å danne tallrike siderosetter på utløpere fra jordstengelen, men også, i noe mindre grad, ved hjelp av frø. 
Blomstene sitter i en løs stand på enden av en 20-40 cm høy stengel. Hver enkelt blomster er stjerneformet og rosenrød.  Bladrosetten vil dø etter avblomstring, men har da satt flere avløpere. Rotnettet er kraftig og dybtgående.
Takløken er en hardfør art, med en usedvanlig sterk tørkeevne og stor vannlagringskapasitet i de kjøttfulle bladene.

## Utbredelse og habitat
Takløken kommer opprinnelig fra Sør- og Sentral-Europa, hvor den vokser på tørre, mineralfattige plasser med lite jord. Takløken er innført og naturalisert på nesten samtlige kontinenter. I Norge er den innført, men har også forvillet seg i den norske flora, og fins spredt viltvoksende på Sør- og Østlandet.

## Bruk

### Brannvern
Det fins nedtegnelser fra 2000 år tilbake om at takløken ble dyrket på hustak. Ifølge en gammel myte var det Jupiter som ga mennesket takløken for at den skulle beskytte husene mot lyn og brann, og romerne brukte å sette ut en urne med takløker for å beskytte husene sine. 
Senere ble takløkene brukt som «brannslukningsapparat» på torvtak. Takløken dannet et teppe av rosetter, og beskyttet taket fra å bli antent av en brennende pil eller gnister fra en pipe.  Karl den store bestemte at takløken skulle dyrkes på alle tak.
I Norge var det mangel på takløk, og rosenrot ble brukt istedenfor. Rosenrot har en langt mindre effekt som brannslukker enn takløken siden den ikke vil danne et kompakt teppe.

### Medisin
Takløken inneholder lindrende, organiske syrer. Allerede i oldtiden ble takløken brukt mot diaré, dysenteri og innvollsormer. Til utvortes bruk ble bladene knust og bearbeidet til salver som spesielt ble brukt mot brannsår, men også mot utslett. Den ble også brukt mot øresus og hodepine. 
Inntak av takløk i litt store mengder kan gi kvalme med oppkast eller diaré.
# SK 917 har nettopp landet
SK 917 har nettopp landet var en nordisk krimserie på fire episoder som gikk på NRK i 1983. Den var produsert av Nordvision. Hallvard H. Blekastad var produksjonsleder, mens manus var ved Michael Grundt Spang og Kjell Syversen. De to forfatterne skrev manuset i 1981 og vant førsteprisen ved Nordvisjons store krimkonkurranse i Stockholm.
Serien ble en stor publikumssuksess i Norge.
Det meste av opptakene ble gjort i Holmenkollen Park Hotel. Rundt 50 mennesker var involvert i produksjonen. Innspillingen foregikk fra 14. februar til 30. april 1983.

## Handling
Handlingen er lagt til en jumbojet i rute mellom København og New York. Like etter avgang dør en forretningsleder av hjerteinfarkt. Senere på ferden oppdager noen en død mann på flyets toalett. Det blir raskt klart at han er blitt myrdet og det blir senere kjent at vedkommende var en politiinformant med narkotikasmuglere etter seg. En nylig pensjonert norsk politietterforsker befinner seg om bord, og startet med å etterforske dødsfallet. En dansk lege med en brokete fortid blir også involvert i dramaet. Flyet blir senere beordret tilbake til København. Noe som gjør morderen desperat.

## Episoder
1. «Urolig vær»
2. «Den tause mannen»
3. «En morder ombord»
4. «En sjelden suvenir»


## Rollebesetning
- Thomas Hellberg – Flykaptein Christer Malmberg
- Claus Strandberg – Søren Nørgaard (lege)
- Pia Green – Irene (flyvertinne)
- Henning Moritzen – Palle Gejer (purser)
- Lotte Tarp – Helena (flyvertinne)
- Arne Lindtner Næss – Tredjepilot
- Rolv Wesenlund – Videoforhandler Ronald Marthisniussen
- Lasse Kolstad – Dir. Amund Aune
- Moniqa Sunnerberg – Anna Linda Sjøstrøm
- Lasse Mårtenson – Dir. Eino Kiljanen
- Peter Ronild – Dir. Steen Riefling
- Bernt Erik Larssen – den tause mannen
- Liv Thorsen – Maria Lundberg
- Thor Hjorth-Jenssen – Lars Lundberg
- Susanne Lundberg – Soussjef Birthe Mogensen
- Christel Aminoff – Saina Warttiainen (annenpilot)
# Irene Espínola
Irene Espínola Pérez (født 19. desember 1992 i Almuñécar i Granada) er en spansk håndballspiller, som spiller for den tyske klubben Neckarsulm og det spanske kvinnelandslaget.
Hun ble tatt ut i bruttotroppen til Carlos Viver foran Håndball-VM 2019 i Japan, men var ikke blant de 16 utvalgte.
# Volleyball under Middelhavslekene 1975
Volleyball under Middelhavslekene 1975. Volleyball var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var femte gangen som volleyball var med på programmet under Middelhavslekene. Det var en turnering for menn og en for kvinner. Det var første gangen kvinner deltok i volleyball under middelhavslekene. Åtte herrelag og fem damelag deltok og Jugoslavia ble beste nasjon, de vant begge gullmedaljene.

## Medaljer
| Volleyball - Middelhavslekene 1975, Alger | Volleyball - Middelhavslekene 1975, Alger | Volleyball - Middelhavslekene 1975, Alger | Volleyball - Middelhavslekene 1975, Alger | Volleyball - Middelhavslekene 1975, Alger | Volleyball - Middelhavslekene 1975, Alger |
| Nr.                                       | Land                                      | Gull                                      | Sølv                                      | Bronse                                    | Totalt                                    |
| ----------------------------------------- | ----------------------------------------- | ----------------------------------------- | ----------------------------------------- | ----------------------------------------- | ----------------------------------------- |
| 1.                                        | Jugoslavia                                | 2                                         | 0                                         | 0                                         | 2                                         |
| 2.                                        | Italia                                    | 0                                         | 2                                         | 0                                         | 2                                         |
| 3.                                        | Frankrike                                 | 0                                         | 0                                         | 1                                         | 1                                         |
| 3.                                        | Tyrkia                                    | 0                                         | 0                                         | 1                                         | 1                                         |
| Total                                     | Total                                     | 2                                         | 2                                         | 2                                         | 6                                         |
# Trond Olav Skevik
Trond Olav Skevik (født 1968) er en norsk tidligere tresteghopper. Han representerte Steinkjer FIK.
Hans personlige rekord er 15,08 meter, noe som plasserer ham på delt 50.-plass på norgesstatistikken gjennom alle tider. Rekorden blei satt 15. august 1992 i Mosjøen.

## Medaljer i norske mesterskap
- Bronse i 1989
# İbrahim Akın
İbrahim Akın (født 4. januar 1984 i Izmir) er en tyrkisk fotballspiller, som sist spilte for Gaziantepspor.
Akın startet karrieren i Altay SK, før han i 2004 gikk til Beşiktaş.
Akın ble 14. juli 2011 arrestert og siktet for kampfiksing, og Akın ble utestengt fra profesjonell fotball de neste årene.
# Jake Ilardi
Jake Ilardi (født 11. mars 1997 i Osprey i Florida) er en amerikansk profesjonell rullebrettkjører.
Papa representerte USA under Sommer-OL 2020 i Tokyo, hvor han endte på en 11.-plass i «Street».